作者:皎然
標題:武源行贈丘卿岑
內容:昔年群盜阻江東，吳山動搖楚澤空。齊人亦戴蜂蠆毒，萬人死地當虎口，一旦生涯懸彀中。昨日將軍殉死節，長洲南去接孤城，居人散盡鼓譟驚。三春不見芳草色，縱橫計出皆獲全，士卒身先每輕死。掃平氛祲望吳門，如何棄置功不錄，通籍無名滯江曲。灞亭不重李將軍，野戰攻城盡如此，即今誰是霍嫖姚。